# Heather Graham

Heather Graham (Milwaukee, Wisconsin, 29 de gener de 1970) és una actriu estatunidenca. Va començar a ser coneguda arran del seu paper a la pel·lícula Drugstore Cowboy (de Gus Van Sant), i posteriorment a Boogie Nights (de Paul Thomas Anderson).

## Biografia

Heather Graham és filla d'una professora d'escola i d'un agent de l'FBI; ella i la seva germana Aimee (també actriu) van ser educades de manera molt estricta en una família catòlica. Atesa la feina del seu pare, havien de mudar-se sovint; cosa que va fer que s'anés tornant cada cop més tímida, mentre creixia també la seva passió per la interpretació.
Malgrat la tensió que el seu amor per l'actuació creava entre ella i la família, durant l'adolescència la seva mare va dur-la a càstings de Hollywood.
Poc després d'acabar l'institut, Graham es va traslladar a Los Angeles, on va aconseguir petits papers en pel·lícules, fins a topar-se amb Drugstore Cowboy (1989). Però la fama no li arribava tan ràpidament com ella pensava, així que va iniciar els seus estudis d'interpretació a la Universitat de Califòrnia de Los Angeles, encara que els va deixar un parell d'anys més tard, per dedicar-se a temps complet a treballar d'actriu.
Va ser llavors que va formar part del repartiment de la sèrie de televisió Twin Peaks (1990-1991); a partir d'aquell moment el seu rostre seria més habitual tant en la pantalla gran com en la petita, apareixent en pel·lícules com Un estrany a la família (1993).
S'ha relacionat sentimentalment amb els actors Heath Ledger, James Woods, Matt Dillon, Edward Burns, Kyle MacLachlan, Josh Lucas, Leonardo DiCaprio, Elias Koteas, i Matthew Perry, els músics Adam Ant, Elijah Allman, i Jason Falkner, i els directors Stephen Hopkins, Chris Weitz, i Yaniv Raz.
Li agrada cuinar, jugar a pòquer, i el ioga, i practica la meditació transcendental.

## Filmografia

| 1984: Mrs. Soffel (no surt als crèdits) 1987: Student Exchange 1988: License to Drive 1988: Twins (no surt als crèdits), d'Ivan Reitman 1989: Drugstore Cowboy, de Gus Van Sant 1990: T'estimo fins a la mort (I Love You to Death), de Lawrence Kasdan 1990-1991: Twin Peaks (sèrie de televisió) 1991: Guilty as Charged 1991: Shout 1992: Twin Peaks: Els últims dies de Laura Palmer (Fire Walk With Me), de David Lynch 1992: O Pioneers! 1992: El cop perfecte (Diggstown) 1993: The Ballad of Little Jo 1993: Elles també es deprimeixen (Even Cowgirls Get the Blues), de Gus Van Sant 1993: Un estrany a la família (Six Degrees of Separation) 1994: Desert Winds 1994: La senyora Parker i el cercle viciós (Mrs. Parker and the Vicious Circle), d'Alan Rudolph 1994: Don't Do It 1995: Toughguy 1995: Let It Be Me 1996: Kiss & Tell 1996: Swingers 1996: Entertaining Angels: The Dorothy Day Story 1997: Nowhere 1997: Two Girls and a Guy 1997: Boogie Nights, de Paul Thomas Anderson 1997: Scream 2, de Wes Craven 1998: Perduts en l'espai (Lost in Space), de Stephen Hopkins | 1999: Austin Powers: L'espia que em va empaitar (Austin Powers: The Spy Who Shagged Me) 1999: Bowfinger, de Frank Oz 2000: Committed 2001: Say It Isn't So 2001: Sidewalks of New York, d'Edward Burns 2001: From Hell 2002: Alien Love Triangle 2002: Killing Me Softly 2002: The Guru, de Daisy von Scherler Mayer 2003: Executiu agressiu (Anger Management) 2003: Hope Springs 2004: Blessed 2004: Arrested Development (sèrie de televisió) 2004-2005: Scrubs (sèrie de televisió, 9 episodis) 2005: Casaments per encàrrec (Cake) 2005: Mary 2006: The Oh in Ohio (no surt als crèdits) 2006: Bobby 2007: Gray Matters 2007: Broken 2007: Adrift in Manhattan 2007: Have Dreams, Will Travel, de Brad Isaacs 2008: Miss Conception 2009: Baby on Board 2009: ExTerminators 2009: The Hangover 2009: Boogie Woogie 2010: Father of Invention 2011: 5 Days of War 2013: Ressaca 3 (The Hangover Part III) |

## Referències

* 1 2 La seva biografia, a IMDb (anglès)

## Enllaços externs

* Pàgina web de Heather Graham, feta pels fans Arxivat 2010-07-22 a Wayback Machine. (anglès)